Jekk qatt niftakar żmien li rajt daqstant solidarjetà bejn il-bnedmin kien dawn l-aħħar ġimgħat jew aħjar xhur li d-dinja ntlaqtet mill-imxija tal-Corona Virus. Ma rridx nillimita ruħi għal pajjiżna għaliex is-solidarjetà rajnieha fuq livell dinji, solidarjetà bejn pajjiż u ieħor, solidarjetà bejn belt u oħra u naturalment solidarjetà bejn familja u oħra, bejn bniedem u ieħor. L-imxija tal-Covid 19 għamlet ħafna ħsara lid-dinja, kemm mil-lat ekonomiku kif ukoll fejn tidħol is-saħħa tal-bniedem, imma ġabitna f'sensina u ndunajna li ħadd ma jista' jgħix mingħajr il-proxxmu, kulħadd għandu bżonn lil ħaddieħor, ħadd ma għandu kollox b'tali mod li ma għandu bżonn lil ħadd. Erġajan bdejna nifhmu kemm hi importanti l-għajnuna ta' ħaddieħor. X'inhi s-solidarjetà Is-solidarjetà hija kelma li nużaw aħna l-Maltin. jixxiebaħ jintuża f'ilsna oħra bħataljan, l-Ingliż u l-Ispanjol. ġejja mill-Franċiż <solidarité>. li jindika fuq kollox forma ta' impenn etiku-soċjali favur ħaddieħor, jew attitudni ta' benevolenza u komprensjoni li turi ruħha sal-punt li tiġi espressa fi sforz attiv u ħieles, bl-iskop biex jgħin bżonnijiet jew qagħdiet skomdi jew diffiċli ta' xi ħadd li għandu bżonn l-għajnuna. Hekk niddefinixxiha jiena s-solidarjetà iżda tajjeb nispjega fil-qosor dak li qed ngħid hawn fuq. Meta ktibt impenn etiku-soċjali rrid nifhem li dak li jkun biex ikun solidali ma' xi ħadd jew ma' xi kawża jrid jimpenja ruħu b'mod li jibqa' sod anke meta jkollu jgħum kontra l-mewġ. dan l-impenn għandu jkun etikament korrett u ma jmurx kontra s-soċjetà. Eżempju jien ma nistax nisraq lill-imgħallem biex nagħti xi ħaġa li min għandu bżonn. Ma nistax nivvinta metodi li jmorru kontra s-soċjetà biex ngħin parti minn din is-soċjetà, eżempju, jien ma nistax inkeċċi familja minn darha biex f'dik id-dar imur joqgħod xi ħadd li ma għadnux saqaf fuq rasu għax hekk inkun qed noħloq problema oħra minflok insolvi l-ewwel waħda. Bil-kelma benevolenza rrid ngħid li lil dak li jkun nixtieqlu kull ġid, nixtieq li jkun komdu fid-dinja, fil-ħajja, fil-familja, fuq il-post tax-xogħol. Il-kelma stess jekk nifhmuha ftit turina t-tifsira tagħha. kelma Taljana, il-Volere bene, li trid it-tajjeb, trid is-sewwa għal ħaddieħor. Mela benevolenza ma hija xejn għajr ix-xewqa li inti tkun tajjeb daqsi. Il-kelma kompassjoni tista' titfisser bil-kelma mħabba, imma hawn ma aħniex qed nitkellu fuq imħahha erotika jew imħabba lejn xi ħaġa, dik li nsejħulha delizzju, hawn l-imħabba li qed nitkellmu dwarha hija mħabba lejn il-bniedem innifsu, imħabba bla ebda ħsieb ulterjuri, imħabba lejn bniedem jew lejn kawża sempliċiment għax dak li jkun jew dik il-kawża jistħoqqilhom li jkunu maħbubin Dan huwa argument ta' personaliżmu, fejn jien nixtieq li inti tkun qiegħed sewwa mhux biex nigwadanja xi ħaġa mingħandek imma għax fik nara bniedem li jixraqlek id-dinjità bħalma jixraqli jien. s-solidarjetà. Omissjoni Issa ladarba semmejna s-solidarjetà tajjeb naraw ftit sitwazzjoni oħra li bħal din li diġà semmejna hija sikkina taqta' miż-żewġ naħat. Din hija l-omissjoni. X'inhi l-omissjoni? Omissjoni hija s-sitwazzjoni fejn inti titraskura l-obbligi tiegħek, meta ma tagħmilx dmirijietek. Aħna bħala bnedmin għandna ċerti obbligi li rridu nsegwu biex ngħixu f'soċjetà bla nkwiet żejjed. Iżda l-obbligi li għandu l-bniedem ma jistgħux imorru kontra Ħalli nispjega ruħi. Nagħmlu mod inkun għaddej minn xatt il-baħar u nara bniedem jgħum u qiegħed f'diffikultà. Jien obbligat ngħinu, obbligat naqbeż il-baħar u nsalvah. Jekk indawwar wiċċi 'l hemm inkun qed nagħmel omissjoni. Imma jekk jiena ma nafx ngħum, jekk ikun il-każ li jekk naqbeż il-baħar jien minflok ngħin lil dak il-bniedem nispiċċaw ngħerqu t-tnejn, allura f'dan il-każ ma nkunx qed nonqos mill-obbligi tiegħi. il-każ jiena obbligat insib min jgħin lil dak li qed jgħereq u mhux naqbeż il-baħar jien. Din hija l-omissjoni li tmur id f'id mas-solidarjetà. Fid-dinja tagħna Nerġa' nsemmi dawn il-ġimgħat li għaddejna. Kemm rajna solidarjetà, kemm għajnuna rajna tingħata lil min għandu bżonn. mill-Knisja lokali, mill-Kunsilli Lokali, minn gruppi parrokkjali jew gruppi soċjali oħra, mill-ġirien, mill-ħbieb. Dawn il-ġimgħat koroh li għaddew minn fuqna ħarġu l-qalb tal-bniedem. Mhux nillimita ruħi għal Malta biss. ma' ħbieb u familjari li jgħixu barra minn Malta u tista' tgħid li kulħadd qalli li jew qed jgħin lil ħaddieħor jew sab lil min jgħinu. Tabilħaqq nistgħu ngħidu li minkejja kollox, dawn huma ġimgħat ta' solidarjetà fejn il-bniedem induna li hemm min għandu bżonnu u fejn kien hemm min induna li għandu bżonn li ħaddieħor. Din hi s-solidarjetà vera. Dan l-artiklu deher f'In-Nazzjon - 6 ta' Ġunju 2020